Eesti Õigusteaduse Üliõpilaste Liit

Eesti Õigusteaduse Üliõpilaste Liit (EÕÜL, samuti „Liit“) on Tartu Ülikooli õigusteaduskonna üliõpilaste vabatahtlik mittetulundusühing.Eesti Õigusteaduse Üliõpilaste Liidu koduleht. https://oigusliit.eu/

 Ajalugu 

 Asutamine 
Eesti Õigusteaduse Üliõpilaste Liit loodi 23. veebruaril 2006.Inforegiter. Eesti Õigusteaduse Üliõpilaste Liit MTÜ. https://www.inforegister.ee/en/80232368-EESTI-OIGUSTEADUSE-ULIOPILASTE-LIIT-MTU Liidu asutasid Tartu Ülikooli õigusteaduskonna üliõpilased Harry Liimal ja Kristi Koger. Harry Liimali sõnul oli EÕÜL-i asutamise põhjuseks soov luua AIESEC Eestile sarnanev organisatsioon õigustudengitele. 

 Juhatused 
Kaks asutajaliiget olid ka eri koosseisudes esimese kolme juhatuse liikmed. Alates 2009/2010. õppeaastast asutajaliikmed enam juhatuse töös ei osale.

Eesti Õigusteaduse Üliõpilaste Liidul on olnud 20 juhatust.

 2025/26 – Helen Haamer, Siim Reineberg, Siim Pärss
 2024/25 – Sten Marten Pukka, Helen Haamer, Karl Torim
 2023/24 – Kertu-Liis Rannik, Armani Pogosjan, Sten Marten Pukka
 2022/23 – Andre Tuul, Ann Viirmaa, Kertu-Liis Rannik
 2021/22 – Thyle Kelder, Armani Pogosjan, Andre Tuul
 2020/21 – Armani Pogosjan, Elsa-Maria Tropp, Tristan Rääk
 2019/20 – Elsa-Maria Tropp, Jan Erik Ojasaar, Anastasia Nõmmik, Jürgen Adamson
 2018/19 – Georg Kuusik, Käroli Tiirik, Berit Koks
 2017/18 – Martin Järve, Georg Kuusik, Käroli Tiirik
 2016/17 – Kevin Kõo, Martin Järve, Carmel Tellis
 2015/16 – Maris Vutt, Kristjan Kalve, Daniel Toom
 2014/15 – Anna Trine Raudsepp, Elise Kerikmäe, Maris Vutt
 2013/14 – Andraš Tšitškan, Anna Trine Raudsepp, Elise Kerikmäe, Mari Haamer, Merlin Liis
 2012/13 – Elise Kerikmäe, Mari Haamer, Martin Kreutzberg, Merlin Liis
 2011/12 – Kaija Klaasen, Martin Kreutzberg
 2010/11 – Kaija Klaasen, Kristjan Nõges, Maarja Kaseväli, Martin Kreutzberg, Mati Kaalep
 2009/10 – Kaija Klaasen, Kristjan Nõges, Maarja Kaseväli, Martin Kreutzberg, Mati Kaalep
 2008/09 – Harry Liimal, Kalmer Tera
 2007/08 – Kalmer Tera, Kristi Koger
 2006/07 – Harry Liimal, Kristi Koger 

 Tänapäev 
Eesti Õigusteaduse Üliõpilaste Liit toimib tänapäeval vabatahtlike üliõpilaste toel. Liit ei kogu liikmetelt liikmemaksu, ka üritused on kuulajatele tasuta.OLE ROHKEM. Tudengile. https://olerohkem.ee/tudengile/eoul/ Liit koosneb juhtkonnast ja viiest valdkonnast: siseürituste valdkond, turundusvaldkond, IT ja halduse valdkond, riigisisese koostöö valdkond ja rahvusvahelise koostöö valdkond. Iga liige kuulub ühte vabalt valitud valdkonda.

 Siseürituste valdkonna ülesanne on korraldada Liidu liikmetele siseüritusi ja koosviibimisi. Lisaks on siseürituste valdkonna ülesanne pakkuda välja uusi mõtteid, mida organisatsioonist väljapoole arendada ning olla nende eestvedajaks.
 Turundusvaldkonna põhiline ülesanne on Liidu ürituste reklaamimine. Liikmed vastutavad ka sotsiaalmeedia strateegia koostamise ja elluviimise eest.
 IT ja halduse valdkond vastutab liidu tehnilise toimimise eest: koostab majandusaasta aruande, hooldab ja täiendab kodulehte, haldab internetis tehtud registreeringuid, tegeleb Liidu ürituste tehnilise korraldusega jpm. 
 Riigisisese koostöö valdkond koordineerib suhtlust teiste riigi tasandi osapooltega, sealhulgas teiste noorteühenduste, -organisatsioonide ja avaliku sektori asutustega.
 Rahvusvahelise koostöö valdkond loob sidemeid teiste riigiväliste organisatsioonide ning partneritega. Valdkond korraldab üliõpilasvahetusi, rahvusvahelisi seminare, konverentse ning muid rahvusvahelisi projekte, mis edendavad koostööd erinevate õiguskultuuride vahel.

 Tegevuse eesmärk 
Eesti Õigusteaduse Üliõpilaste Liidu eesmärk on anda õigustudengitele (lisaks nende ülikoolist saadavatele teoreetilistele teadmistele) praktilisi teadmisi õigusmaailmast. Liit toetab õigusteaduse tudengite ja praktiseerivate juristide suhtluse arendamist, kogemuste jagamist ja professionaalse võrgustiku kujunemist. Loodava võrgustiku kaudu soovitakse anda üliõpilastele võimalus teha end nähtavaks nii praktikakohtade pakkujatele kui ka potentsiaalsetele tööandjatele, aidates seeläbi kaasa jätkusuutlikku õigushariduse arengule Eestis.

Eesti Õigusteaduse Üliõpilaste Liit korraldab igal hooajal üliõpilastele õigusteemalisi üritusi: foorumlaudu, töötubasid, seminare, konverentse ning riigiasutuste ja advokaadibüroode külastusi. Selleks tehakse tihedat koostööd Tartu Ülikooli õigusteaduskonna, advokaadibüroodega ja erinevate avaliku sektori asutustega. 

Liidu koostööpartnerid on Tartu Ülikooli õigusteaduskond ning advokaadibürood COBALT, Ellex Raidla, Eversheds Sutherland, TRINITI, RASK, TEGOS, WIDEN, Lepmets & Nõges, Hedman, Sorainen, Rödl & Partner, WALLESS, Magnusson, Emerald Legal ja NJORD. Lisaks on Liidu koostööpartnerid avalikust sektorist Haridus- ja Teadusministeerium, Justiits- ja Digiministeerium, Riigikohus, Eesti Advokatuur, Riigikogu, Prokuratuur ja Eesti Kohtud ning teistest asutustest Eesti Akadeemiline Õigusteaduse Selts, Tartu Kultuurkapital, Ameerika Ühendriikide Suursaatkond Tallinnas, Eesti Noorteühenduste Liit, Eesti Noorte Advokaatide Ühing, Fridays for Future Eesti, Sunly, OLE ROHKEM., Keskkonnaõiguse Keskus, LHV Pank, Ukranian Students League, Eesti Arstiteadusüliõpilaste Selts, Wisor Group, Kyiv School of Economics ja Bukaresti ülikool.

 Viited 

Kategooria:Eesti mittetulundusühingud
Kategooria:Eesti üliõpilasorganisatsioonid
Kategooria:Tartu Ülikooli õigusteaduskond